‘অর্মত্য সেনের জমিও কেড়ে নেওয়া হয়েছিল, আমি আটকেছি’ নানুর থেকে সোচ্চার মমতা

ওয়েবডেস্ক- ভোট উত্তেজনা। জোর কদমে প্রচারে মুখ্যমন্ত্রী মমতা বন্দ্যোপাধ্যায় (Mamata Banerjee) । নানুরের সভা থেকে বিজেপি (Bjp) ও নির্বাচন কমিশনকে (Election Commission) আক্রমণ করলেন তৃণমূল নেত্রী। নানুরের (Nanoor) সভায় দাঁড়িয়ে মমতা বলেন, বোলপুর, শান্তিনিকেতন রবীন্দ্রনাথ ঠাকুরের মাটি। সেখানে অর্মত্য সেনের জমি রয়েছে। সেই জমিও কেড়ে নেওয়া হয়েছিল। জানতে পেরে আমি ছুটে এসেছিলাম।

মমতার বীরভূমের স্মৃতিচারণায় বলেন, আমি ছোটবেলা থেকেই সময় পেলে চলে আসতাম। ধানখেতে যেতাম। এদিন বীরভূমের পাপুড়ি মাঠে জনসভায় নানুর বিধানসভা পাপুড়ি গ্রামের মাঠে জনসভায় মুখ্যমন্ত্রী বন্দ্যোপাধ্যায়। দীর্ঘ ১৭ বছর পর নানুরের মাটিতে পা দিলেন তৃণমূল সুপ্রিমো। ২০০৯ সালের ২৭ জুলাই শেষবার সূচপুর গণহত্যায় সূচপুর গণহত্যার স্মরণ সভায় এসেছিলেন তিনি। এর আজ নানুর বিধানসভার তৃণমূল প্রার্থী বিধানচন্দ্র মাঝির সমর্থনে প্রচার করছেন। এত বছর পর ভোট প্রচারে নানুরে তৃণমূল নেত্রীর জনসভা স্বাভাবিকভাবেই যথেষ্ট তাৎপর্যপূর্ণ৷

আরও পড়ুন- বিবেচনাধীন তালিকাকে ঘিরে ভোট বয়কটের ডাক সাগরদিঘিতে!

এদিন মুখ্যমন্ত্রী বলেন, বহিরাগত ভোটারের নাম যেন ভোটারে তালিকায় না যুক্ত। সেটা দেখতে হবে নির্বাচন কমিশন। এই নিয়ে আগেই সোচ্চার হয়েছিলেন তৃণমূলনেত্রী। মমতা বলেন, সব ধর্ম, বর্ণ, জাতি সকলের জন্য প্রকল্প করেছি। আমরা ভাগাভাগি করি না। বিজেপির মিথ্যা কথায় ভুলবেন না। যেগুলি আগে সিপিএম করত এখন বিজেপি করে। এসআইআর নিয়ে মামলা করেছিলাম, ২২ লক্ষ নাম এখনও পর্যন্ত তুলতে পেরেছি। সুপ্রিম কোর্ট ভালো রায় দিয়েছে। বহিরাগতদের নাম ঢোকাচ্ছিল। সুপ্রিম কোর্ট বলে দিয়েছে হবে না। ভয় পাবেন না তৃণমূল কংগ্রেস আপনাদের পাশে আছে।